ياشار نوري اؤزتورک، بايبورتلو بير آنا ايله سورمئنه‌لي بير آتانين اؤولادي اولاراق ترابزونون سورمه‌يه رايونونون کوچوک‌دره کندينده آنادان اولموشدور. ايلک تحصيليني آتاسيندان قورآن اوخوياراق آليب و 9 ياشيندا حافیظ اولوب. اون ايلليک کلاسسيک مدرسه تحصيليندن سونرا حوقوق و ايلاهيات تحصيليني تاماملادي. 12 ايل ايمامليق و واعيظليک ائتديکدن سونرا، اونيوئرسيتئته يئنيدن قاييداراق 1980-جي ايلده "ايسلام فلسفه‌سي" مؤوضوسوندا دوکتورلوق تاماملادي و 1986-جي ايلده همين کافئدرادا دوچئنت اولوب. ياخين شرق، بالکانلار، آوروپا و آفريکا اؤلکه‌لري، آبش، جنوبي کورئيا و ياپونييادا اؤز ساحه سي ايله باغلي آکادئميک آراشديرمالار آپاران اؤزتورک، همچنين فرانسادا گرئنوبله اونيوئرسيتئتينده چاليشدي. نيويورک‌دا "ايسلام دوشونجه‌سي و موعاصير صوفي دوشونجه" درسلري اوخوتدو. تورک، عرب، فارس، اينگيليس و فرانسيز ديللرينده موختليف ايشلري اولان ياشار نوري اؤزتورک، 1978 و 1982دئ "تورکييه ميللي مدنيت فوندونون" جایزه‌سینی قازاندي.